. **Република Северна Македонија**

**Министерство за образование и наука**

**објавува**

**Покана за изразување интерес за позиција „Консултант за информатички технологии во одделение за стратешко планирање и анализа“**

**(бр.008-20)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на консултант за информатички технологии во одделението за стратешко планирање и анализа во Министерството за образование и наука.

Целта на услугите е да се даде поддршка на Министерството за образование и наука во одделението за стратешко планирање и анализа со цел зајакнување на капацитетите за креирање политики кои ќе го унапредат образовниот систем во Северна Македонија. Предвидено времетраење на услугите е октомври 2020- април 2021. Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на информатички технологии/компјутерски науки/информациски системи или слиично. Диплома за постдипломски студии ќе се смета за предност.
* Најмалку пет (5) години искуство во развој, имплементација и употреба на јавни информациски системи.
* Најмалку пет (5) години искуство во развој и имплементација на софтвер и бази на податоци со користење на технологии како .Net, Java, MS SQL, PostgreSql, Informix итн.
* Најмалку пет (5) години искуство во интеграција на податоци, развој на веб сервиси, проверки и нормализација на податоци помеѓу јавен и приватен сектор
* Познавање на статистички софтвер, софтвер за управување со бази на податоци и познавање на програмски јазици ќе се смета за предност
* Најмалку пет (5) години искуство во анализа на податоци и други активности поврзани со изработка на статистики, анализа на податоци од истражувања/анкети, оценка на политики и предвидување на трендови.
* Одлично владеење на македонскиот и англискиот јазик.

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес мора да се достават најдоцна до 07.10.2020 година електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА КОНСУЛТАНТ ЗА ИНФОРМАТИЧКИ ТЕХНОЛОГИИ“